b'\n_START_ARTICLE_\nCovadonga\n_START_PARAGRAPH_\nCovadonga (asturisk: Cuadonga) er et landsogn i den selvstyrende provins Asturien som ligger i det nordvestlige Spanien. Det ligger i 257 m h\xc3\xb8jde over havet p\xc3\xa5 siden af bjerget Auseva og ca. 11 km fra den lille by Cangas de On\xc3\xads. P\xc3\xa5 sognets 2,54 km\xc2\xb2 boede der i 2004 i alt 70 mennesker. Sognet er en del af Picos de Europa Nationalpark. I omr\xc3\xa5det findes \xc3\xa9t af de mest bes\xc3\xb8gte valfartssteder i Spanien: en helligdom indviet til Jomfruen af Covadonga, som skal minde om slaget ved Covadonga, der betragtes som indledningen af den spanske reconquista.'